*Standardni obrazac sadržaja dokumenta za savjetovanje*

|  |  |
| --- | --- |
| **STANDARDNI OBRAZAC SADRŽAJA DOKUMENTA ZA SAVJETOVANJE** | |
| Naslov dokumenta | *Standardni obrazac sadržaja dokumenta za savjetovanje o nacrtu prijedloga Plana gospodarenja otpadom Općine Punat za razdoblje 2016. do 2020. godine* |
| Stvaratelj dokumenta, tijelo koje provodi savjetovanje | *Općina Punat* |
| Svrha dokumenta | *Svrha Plana gospodarenja otpadom Općine Punat za razdoblje 2016. do 2020. godine je, temeljeno na načelima EU, definirati okvir za održivo gospodarenje otpadom koje obuhvaća skup aktivnosti, odluka i mjera usmjerenih na sprječavanje nastanka otpada, smanjivanje količine otpada, provedbu skupljanja, prijevoza, oporabe, zbrinjavanja i drugih djelatnosti vezano za otpad, nadzor nad obavljanjem tih djelatnosti kao i briga za odlagališta koja su zatvorena.* |
| Datum dokumenta | *31. prosinca 2015. godine* |
| SAŽETAK: *Općina Punat donijela je Plan gospodarenja otpadom Općine Punat za razdoblje 2010. - 2018. godine. Plan gospodarenja otpadom prihvaćen je na sjednici Općinskog vijeća Općine Punat dana 18. kolovoza, 2010. godine. Plan je objavljen u Službenim novinama Primorsko – goranske županije broj 34 od 23. kolovoza 2010. godine. Sukladno prijedlogu Državne revizije te radi usklađenja sa novim Zakonom o održivom gospodarenju otpadom, Općina Punat pristupila je izradi novog Plana gospodarenja otpadom.*  *Sukladno članku 21. Zakon o održivom gospodarenju otpadom (u daljnjem tekstu: ZoOGO), Plan gospodarenja otpadom jedinice lokalne samouprave sadrži najmanje sljedeće:*  *1. Analizu, te ocjenu stanja i potreba u gospodarenju otpadom na području jedinice lokalne samouprave, uključujući ostvarivanje ciljeva.*  *2. Podatke o vrstama i količinama proizvedenog otpada, odvojeno sakupljenog otpada, odlaganju komunalnog i biorazgradivog otpada te ostvarivanju ciljeva.*  *3. Podatke o postojećim i planiranim građevinama i uređajima za gospodarenje otpadom te statusu sanacije neusklađenih odlagališta i lokacija onečišćenih otpadom.*  *4. Podatke o lokacijama odbačenog otpada i njihovom uklanjanju.*  *5. Mjere potrebne za ostvarenje ciljeva smanjivanja ili sprječavanja nastanka otpada, uključujući izobrazno – informativne aktivnosti i akcije prikupljanja otpada.*  *6. Opće mjere za gospodarenje otpadom, opasnim otpadom i posebnim kategorijama otpada.*  *7. Mjere prikupljanja miješanog komunalnog otpada i biorazgradivog komunalnog otpada.*  *8. Mjere odvojenog prikupljanja otpadnog papira, metala, stakla i plastike te krupnog (glomaznog) komunalnog otpada.*  *9. Popis projekata važnih za provedbu odredbi Plana.*  *10. Organizacijske aspekte, izvore i visinu financijskih sredstava za provedbu mjera gospodarenja otpadom.*  *11. Rokove i nositelje izvršenja Plana.*  *Sadržaj se odnosi na gospodarenje komunalnim otpadom, budući da su, sukladno članku 28. ZoOGO, gradovi i općine odgovorni za gospodarenje s otpadom iz skupine ključnih brojeva otpada 20 (komunalni otpad (otpad iz kućanstava i slični otpad iz ustanova i trgovinskih i proizvodnih djelatnosti) uključujući odvojeno sakupljene sastojke komunalnog otpada).*  *Zakonom je, dakle, propisano da Plan gospodarenja otpadom jedinice lokalne samouprave i Grada Zagreba, među ostalim, obvezno sadrži popis projekata važnih za provedbu odredbi Plana gospodarenja otpadom Republike Hrvatske te rokove i nositelje izvršenja Plana gospodarenja otpadom Republike Hrvatske. Dakle isti, kao planski dokument niže razine mora biti u potpunosti usklađen sa planskim dokumentom više razine. Navedeno svakako razumijeva da Plan gospodarenja otpadom Republike Hrvatske mora biti donesen prije donošenja Plana gospodarenja otpadom jedinice lokalne samouprave i Grada Zagreba.*  *Strategija gospodarenja otpadom Republike Hrvatske (NN 130/05) planski je dokument za koji definira ciljeve te predlaže mjere za njihovo postupno ostvarivanje do 2025. godine. Prvi provedbeni dokument Strategije, donesen 2007. godine - Plan gospodarenja otpadom u Republici Hrvatskoj za razdoblje 2007.-2015. (NN 85/07, 126/10, 31/11), definirao je egzaktne postupke za ostvarenje ciljeva.*  *Temeljem navedenog, okvir za izradu drugog provedbenog dokumenta – Plana gospodarenja otpadom u Republici Hrvatskoj je Strategija gospodarenja otpadom Republike Hrvatske (NN 130/05), postojeći zakonski propisi i smjernice Europske Unije (EU). Stoga, planski dokument nižeg reda – PGO, koji se donosi u svrhu ispunjenja obaveza propisanih pozitivnim zakonskim propisima, a u skladu s prvenstvenim redom gospodarenja otpadom, strateškim i kvantitativnim ciljevima Strategije, ne može biti u suprotnosti s Planom.* | |
| – opis teme, prijedloga ili problema o kojemu se provodi savjetovanje:  *Provodi se savjetovanje o nacrtu prijedloga Plana gospodarenja otpadom Općine Punat za razdoblje 2016. – 2022. godine* | |
| – svrha savjetovanja i, gdje je to prikladno, cilj koji bi se prijedlogom želio postići:  *Nacrt Plana gospodarenja otpadom Općine Punat za razdoblje 2016. – 2022. godine objavljuje se radi pribavljanja mišljenja, prijedloga i primjedbi javnosti.* | |
| – metoda savjetovanja koja će se primijeniti ( javna predstavljanja, fokus-grupe, radni sastanci, brainstorming i sl.) uz napomenu da će se po potrebi kombinirati različite metode:  *Savjetovanje pisanim putem.* | |
| – problemi o kojima se traže stajališta; gdje god je moguće, probleme treba iznijeti u obliku jasnih pitanja i/ili jasno razloženih opcija, a valjalo bi izbjegavati jednostavne „da/ne“ odgovore; poželjna je kombinacija otvorenih i zatvorenih pitanja, a potrebno je uvijek ostaviti mogućnost da se izrazi stajalište i o temama koje nisu izrijekom obuhvaćene ponuđenim pitanjima:  *Traže se stajališta vezano na:*  *1. Analizu, te ocjenu stanja i potreba u gospodarenju otpadom na području jedinice lokalne samouprave, uključujući ostvarivanje ciljeva.*  *2. Podatke o vrstama i količinama proizvedenog otpada, odvojeno sakupljenog otpada, odlaganju komunalnog i biorazgradivog otpada te ostvarivanju ciljeva.*  *3. Podatke o postojećim i planiranim građevinama i uređajima za gospodarenje otpadom te statusu sanacije neusklađenih odlagališta i lokacija onečišćenih otpadom.*  *4. Podatke o lokacijama odbačenog otpada i njihovom uklanjanju.*  *5. Mjere potrebne za ostvarenje ciljeva smanjivanja ili sprječavanja nastanka otpada, uključujući izobrazno – informativne aktivnosti i akcije prikupljanja otpada.*  *6. Opće mjere za gospodarenje otpadom, opasnim otpadom i posebnim kategorijama otpada.*  *7. Mjere prikupljanja miješanog komunalnog otpada i biorazgradivog komunalnog otpada.*  *8. Mjere odvojenog prikupljanja otpadnog papira, metala, stakla i plastike te krupnog (glomaznog) komunalnog otpada.*  *9. Popis projekata važnih za provedbu odredbi Plana.*  *10. Organizacijske aspekte, izvore i visinu financijskih sredstava za provedbu mjera gospodarenja otpadom.*  *11. Rokove i nositelje izvršenja Plana.* | |
| – objašnjenje eventualnih već donesenih odluka i pojašnjenje razloga za odabir pojedine opcije:  / | |
| – ako je relevantno, različiti izvori mišljenja i informacija te činjenični podaci s temeljitim popratnim referencama (npr. znanstvenika ili skupina korisnika):  / | |
| – gdje je prikladno, objašnjenje o tome na koga bi prijedlog mogao utjecati i na koji način, uključujući procjenu odnosno izjavu o utjecaju koja se odnosi na vjerojatan utjecaj određenog prijedloga na određene sektore/ciljane skupine (primjerice, na bilo koju provedbenu ulogu ili predviđeno povećanje troškova)  *Prijedlog bi mogao utjecati na kućanstva i tvrtke iz područja javnih i uslužnih djelatnosti, s obzirom da se u poglavlju 6. utvrđuju mjere prikupljanja miješanog komunalnog otpada i biorazgradivog komunalnog otpada. Također, mogao bi utjecati na komunalna društva koja se bave prikupljanjem otpada s obzirom da su u točki 8. navedene mjere prikupljanja miješanog komunalnog otpada i biorazgradivog komunalnog otpada* | |
| – gdje je prikladno, poziv sudionicima savjetovanja da podastru svoje zamisli ili procjenu o načinu na koji će prijedlozi utjecati na nevladine, neprofitne organizacije  / | |
| – rok zaprimanja odgovora i, gdje god je moguće, prijedlog rokova za ostatak procesa odlučivanja i procesa provedbe, uključujući izjavu o načinu na koji će biti pružena povratna informacija  *Savjetovanje traje od 21. travnja 2016. godine do 23. svibnja 2016. godine. Povratna informacija biti će pružena objavom očitovanja zainteresirane javnosti na Internet stranici Općine Punat.* | |
| – ime, adresa i, gdje god je moguće, broj telefona i e-mail adresa osobe kojoj se sudionici savjetovanja mogu obratiti za dodatne upite  *Općina Punat, Novi put 2, 51521 Punat – Daniel Strčić, viši referent za nabavu, EU fondove i gospodarstvo, 051/855-689, daniel.strcic@punat.hr* | |
| – popis osoba/institucija ili sl. s kojima se provodi savjetovanje; u dokumentu bi se moglo također tražiti od konzultiranih stranaka da predlože organizaciju ili pojedince koji bi/s kojima bi valjalo obaviti savjetovanje  / | |
| – zahtjev onima koji sudjeluju u savjetovanju da objasne tko su i, gdje je relevantno, koga predstavljaju i koga su posebno dodatno konzultirali (kako bi se osiguralo da odgovori predstavničkih tijela imaju primjerenu težinu)  *Molimo da svi koji sudjeluju u savjetovanju objasne tko su i, gdje je relevantno, koga predstavljaju i koga su posebno dodatno konzultirali (kako bi se osiguralo da odgovori predstavničkih tijela imaju primjerenu težinu)* | |
| – izjava da će odgovori biti dostupni, osim kada je onaj koji je poslao odgovor tražio da ostanu povjerljivi  *Odgovori će biti dostupni, osim kada je onaj koji je poslao odgovor tražio da ostanu povjerljivi.* | |
| – pojašnjenje eventualnih ograničenja koja bi mogla dovesti u pitanje potpunu primjenu smjernica Kodeksa  / | |
| – poziv za dostavu povratnih informacija o samom procesu savjetovanja te prijedloga za poboljšanje savjetovanja u budućnosti.  *Pozivaju se svi korisnici savjetovanja da dostave povratne informacije o samom procesu savjetovanja te prijedloga za poboljšanje savjetovanja u budućnosti.* | |